alibayram/wikipedia-40-langs huggingface dataset:
كوبرى دسوق العلوى

كوبري دسوق العلوي هو كوبري خرساني بيربط بين مدينة دسوق (محافظة كفر الشيخ) ومركز الرحمانيه (محافظة البحيره) على نهر النيل - فرع رشيد، وبينهم جزيرة الرحمانية فى وسط النيل.

الاهميه 
والكوبري اهميته انه شريان بيربط محافظات شمال الدلتا (محافظة كفر الشيخ ومحافظة الغربيه) ومحافظات غرب الدلتا (محافظة البحيره ومحافظة اسكندريه) لان الكوبري بيوصل لطريق دسوق - دمنهور، ومن دمنهور بيوصل لطريق القاهره - اسكندريه الزراعي بطول 16 كم.

والكوبري عباره عن مسارين، وكل مسار فيه عدد 2 حاره.

ارقام وحقايق 

طول الكوبري 1295 متر (1.3 كم تقريبا)، وعرضه 21 متر، وتكلفه بناء الكوبري 30 مليون جنيه، واقصى حمولة 70 طن، والرئيس محمد حسني مبارك افتحح الكوبري بعد انشاءه سنه 1989

المكانه 

هو اطول كوبري مبني على نهر النيل فى كل دول حوض النيل  .

تطوير 

الكوبري بيخضع لاشراف هيئة الطرق والكباري، وهي المسئوله عن الصيانه والتعديلات فى الكوبري -زي اى كوبري فى مصر.
وبعد بناء الكوبري طالب سكان جزيرة الرحمانيه بالاتصال بالكوبري، لان الكوبري بيوصل بين ضفتين النيل ومش بيوصل للجزيره، فوافق الرئيس مبارك بعمل سلالم يتخدمها اهل الجزيره فى الصعود والنزول من الكوبري. والجدير بالذكر ان الجزيره متصله بطريق وسكه حديد بين دسوق والرحمانيه عن طريق كوبري تاني اسمه كوبري السكه الحديد، واتبنى سنه 1859م.

المراجع 

 كوبري دسوق العلوي

لينكات برانيه 
 صوره فضائيه للكوبري من Wikimapia

كبارى مصر
دسوق
جامعة المنوفيه

جامعة المنوفيه جامعه مصريه مقرها مدينة شبين الكوم عاصمة محافظة المنوفيه، اتأسست سنة 1976 بقرار جمهوري من الرئيس محمد أنور السادات. وبدأت الجامعه باربع كليات هم: (كلية الزراعه -كلية الهندسه - كلية التربيه - كلية الهندسه الالكترونيه) وبعد كده اتوسعت الجامعه لحد ما بقى فيها حوالى 9560 طالب وطالبه و 214 عضو هيئه تدريس و 372 هيئة معاونه. و بعدما كانت الجامعه بتضم 22 كليه و معهد و بعد استقلال فرع الجامعه بمدينه السادات بقى لجامعه المنوفيه 14 كليه بالاضافه لمعهد الكبد القومى و كليتين جديدتين هما كلية الطب البيطرى سنه 2015 و كلية الاعلام 2017.

الكليات و المعاهد 

 كلية الزراعه (شبين الكوم) - اكتوبر 1942.
 كلية الهندسه (شبين الكوم) - 1958.
 كلية الهندسه الالكترونيه (منوف) - 1965.
 كلية التربية (شبين الكوم) - 1971.
 كلية العلوم (شبين الكوم) - 1980.
 كلية التجاره (شبين الكوم) - 1980.
 كلية الطب (شبين الكوم) - 1984.
 كلية الاداب (شبين الكوم) - 1987.
 كلية الحقوق (شبين الكوم) - 1987.
 كلية الاقتصاد المنزلي - (شبين الكوم) - 1987.
 كلية التمريض (شبين الكوم) - 2000.
 كلية الحاسبات والمعلومات (شبين الكوم) - 2001.
 كلية التربيه النوعيه (أشمون).
 كلية الطب البيطري (شبين الكوم)2016.
 كلية الاعلام (شبين الكوم)- 2017.

المعاهد المميزه 

 معهد الكبد القومي (شبين الكوم)

المراجع 

سايت جامعة المنوفيه 

منوفيه
جامعات
اوتوقراطيه ليبراليه

الاوتوقراطيه الليبراليه Liberal Autocracyهو نظام حكم مش ديمقراطى بتكون فيه السلطه فى ايد شخص واحد محدش انتخابه , بس بيحترم حقوق الانسان و حريه المواطنين اللى فى البلدعشان النظام ده بيتبع مبادئ الليبرالية. حسب كلام الكاتب الامريكانى فريد زكريا انه لحدالقرن العشرين كانت اغلب الدول فى اوروبا الغربيه بتحكم بالنظام دا , او على احسن تقدير على نظام شبه ديموقراطى.

و بيدى مثال للنظام هى هونج كونج , اللى كانت تابعه لبريطانيا لحد سنة 1997 , بيقول ان لحد سنة 1991 مكنتش عندها انتخابات من اصله بس الحكومه هناك كانت ليبراليه و بيحترم عادات و تقليد الناس و بتيدى الناس حقوقهم و بتحافظ على حريتهم و بتحترم حرية الفكر و حرية التعبير و بتطبق نظام فصل السلطات . فى باحثين تانيين بيشوفوا ان مصر من بعد سنة 2005 ابتدت تقرب لنظام الاوتقراطيه الليبراليه شويه بعد ما كانت استبداديه مطلقه النظام دا عكسه الديموقراطيه ليبراليه.

شوف كمان 
 ليبراليه
 الليبراليه الاشتراكيه
 ديموقراطية ليبراليه

ليبراليه
بنك

البنك هو مؤسسه وسيطة تتعامل بالفوائد الربوية المحرمة طبقا للشريعة الاسلاميه فهي تقوم بأفعال مالية غير جائزه في الاسلام ولكن من الممكن ان تكون جائزه حلال اذا طبقت مبادئ الشريعه الاسلاميه المتعلقه بالتجارة والكسب الحلال في الاقتراض وعقود الاستثمار كالمضاربه او المزارعه او تشغيل المال بكل وضوح وشفافيه دون ربا محرم .

 .،والبنوك الحديثه بشكلها دلوقتى ابتدت فى مدينة ڤينيسيا ايام عصر النهضه الاوروبيه, البنوك فى ليها اهميه كبيره فى الاقتصاد و ليها مهمتين اساسيتين اللى هما تسليف الناس او الشركات او الحكومات فلوس, فيه انواع من البنوك متخصصه فى تسليف واحد او اتنين او كلهم التلات جهات دول, المهمة التانيه هى حفظ الفلوس , و البنك بيدفع ارباح بحسب فايده معينه كل فتره على الفلوس للى فاتحين عنده حساب بعد تشغيل الفلوس دى. البنك بيبقى ليه نظام معين و محدد و ليه كمان اجازات معينه مختلفه عن بقيه الجهات اللى فى البلد. للبنوك انواع اشهرها البنك المركزى بيتسمى بنك البنوك او بنك الحكومه.

امثله بنوك 

 البنك المركزى المصرى
 بنك مصر
 البنك الاهلى المصرى

بنوك
استعجبوا يافنديه

استعجبوا يافنديه

كلماتها 
استعجبـــــوا يافنديه

لتر الجــــــــاز بروبيه
 
وبقاله اليوم شنه ورنه

واللي بيبيعه له كلمة

ياما ناموا كتير ناس فى الضلمه

وصبح أغلى م الكولونيه

وتمن اللتر يساوي صفيحه
 
واللي يطـــوله اليوم بفضيحه
 
مأمـــــــور القسم يدي نصـــــيحه
 
ماشيــــه قدامه داوريه

مين كان فاكر إن دا يــــجرى

حتى الكبريت بقاله ذكرى

وقزازة اللمبه خـــــــدت شهرة

بفرنك ونص وشـــــــوية

اغانى باللغه المصريه
اغانى سيد درويش
هز الهلال ياسيد

هز الهلال ياسيد

  <div style="padding-right:2px;background:#ffffff;font-size:120%">

كلمات 
هز الهلال ياسيد كراماتك لاجل نعيد

يكفى اللى حصل كام يوم و وصل بقا زرع بصل
 
هديت واهو راق الحال و رجعنا للأشغال

دا الموظف منا مش وش خناق ولا شومه

لما يحمر عينه ولا يقوّم له قومه
 
حدالله ما بينى و بينك غير حب الوطن يا حكومه
 
عشرين يوم راحو علينا انشلله ياخدو عينينا

بس المقصود يبقا لنا وجود و الدنيا تعود
 
ياما شفنا م الستات طلعو وعملوا مظاهرات

و الكناسين رخرين راسهم و ألف مقشه
 
ما يكنسو بس كنسة ولا يرشو رشه

والصنايعيه راحم جايبين ضلفة أحسن ورشه
 
الغلب اللى شاربينه ياريت العالم شايفينه
 
دي ماهيه إيه الكام جنيه ياخواتى برّيه

من خمسه منه تروح و بقيته أقول ابّوح

وبسلامتها الست بتاعتيدى ما تتوصاشى

ولا تولدليش فى البطن إلا اتنين كدا ع الماشى

وييجى الجزار والخضرى والبقال يلعنو ابو خاشى
 
مستخدمى الأيام دى ذمه مفيش أحسن من دى

بليسانسيهات و بدبلومات يرطنو بلغات

ف الشغل ياسيدنا البيه تمانين مايجيبو ايديه

مفيش إنا أسفأناكم زى م انتا راسى

ماحناش حبة بلاليص حاطينها فوق الكراسى

بكرة المولى يعدلها وفي الدنيا عمرك ما تقاسى

هز الهلال ياسيد كراماتك لاجل نعيد

يكفى اللى حصل كام يوم ووصل بقا زرع بصل

هديت و اهو راق الحال ورجعنا للأشغال

دا الموظف منا مش وش خناق ولا شومه
 
لما يحمر عينه ولا يقوّم له قومه
 
حد الله مابينى و بينك غير حب الوطن يا حكومه

اغانى وطنيه مصريه
اغانى باللغه المصريه
اغانى سيد درويش
ياللى قوامك يعجبنى

ياللى قوامك يعجبنى

كلمات 
ياللي قوامك يعجبني
ليه بس ترضى لي صدودك
 
ياهل تـــرى بتأدبني
إكمن عذالي شهودك
 
ده شيء كتير بعدك عني
والقلب ميال لوجــودك

أروح لمين أشكي حبيبي
والدهر والعذال حكام
 
أحب أشوف فى النوم طيفه
ألقاه يجيني مع الأخصام
 
والقلب ده راح يعمل إيه
حتى العواذل فى الأحلام

اغانى باللغه المصريه
اغانى سيد درويش
ياناس انا مت فى حبى

ياناس انا مت فى حبى

كلمات 
ياناس أنا مت فى حبي جم الملايكة يحاسبوني

حدش كده قال

اول سؤال سألوني عليه ايه السبب فى لوم العزال
 
قلت اللى أحبه الحق عليه خل اللى عمره ماقالش أهو قال
 
وبقينا أمثال

قالولي ايه اصل غرامك وليه حبيبك مش وياك

مين دا اللى حلل هجرانك بكيت وقلت العشق هلاك

حدش كده قال

ياعيني ع اللى عشق واحتار وقضى طول عمره فى افكار

ياخدوه قوام م الدار للنار ماينجدوش الا الستار
 
حدش كده قال

اغانى باللغه المصريه
اغانى سيد درويش
والله تستاهل

والله تستاهل
من الحان رواية "راحت عليك" - 1920
قدم الكسار رواية «راحت عليك» ردا على رواية الريحاني «فرجت» بنفس العام ؛ ليقدم الريحاني بعدها «الدنيا جرى فيها إيه».. فقدم الكسار «الدنيا بخير» .

كلمات 
والله تستاهل يا قلبي.. ليه تميـل ما كنت خالي

انت اسباب كل كربي.. وانت أسباب ما جرالي

إيه بقى اللى ح يواسيني.. بعد ما انهدت آمالي

إذا كان حظي ناسيني.. مين أروح له واشكي له حالي

إن شكيت قلبي وحواسي.. يعملوا مؤامرة عليا

وان بكيت الحب قاسي.. تشتكي مني عينيا

أعمل ايه واحنا فى غربة.. والأغراب دول زي اليتامى

مين يواسيهم فى كربه.. ياما بيقاسوا وياما

يارب كل من له حبيب.. وطال بعاده وللا قريب

ما تحرموش منه.. وهاته له بالسلامة

اغانى باللغه المصريه
اغانى سيد درويش
ماقلتلكش ان الكتره

ماقلتلكش ان الكتره (لحن العمال)
  <div style="padding-right:2px;background:#ffffff;font-size:120%">

كلمات 
ما قلتلكش ان الكترة لابد يوم تغلب الشجاعة

واديك رأيت كلام الامرا طلع تمام ولا فيهشى لواعة

غيرشى اللى كان هالك ابداننا ومطلع النجيل على عيننا

ان فهمى يكره حنا وايش دخل دول يا نا بس ف ديننا

دخل بناتنا اللى موقعنا فى بعضنا وراح لك متصدر

فقسنا لعبته واتجمعنا لا يضيع شرفنا الله لا يقدر

عاديك على اللى ادت له الدنيا وش وبقى له تركة ومتاعة

تشوفنا احنا تقول حنفية وتشوفه هوه تقول بلاعة

عايشين فى وادى النيل نشرب من عدادات على مللى وسنتى

من جاز لملح ومن سكر وترموايات لخواجة تريانتى

ربنا ما يوريكشى دوختنا الجيب نضيف اما البيت أنضف

والهدمة دى اللى على جتتنا محجوز عليها دى عيشة تقرف

مالقيناش غير اضرابنا ولا إنناش نبقى فى إهانة

ضربوا لنا الأعور على عينه قال ماهي تلفانه تلفانه

لا والأدهى من دي قولتهم علينا اننا عصبجيه

ياهل ترى إيه تعا نسألهم تتاكل إزاي ياسطى عطية

الحق كله على الاغنيا إحم يا فرحتنا بشطارتهم

ملهيين فى روزا وماريا والسف نازل على امتهم

إمتى بقى نشوف قرش المصرى يفضل فى بلده ولا يطلعشى

انتوا بمالكم واحنا بروحنا دى الإيد لوحدها ما تسقفشى

اغانى باللغه المصريه
اغانى سيد درويش
احسن جيوش فى الامم

احسن جيوش فى الامم

كلماتها 
أحسن جيوش فى الأمم جيوشنا وقت الشدايد تعال شوفنا

ساعة مانلمح جيش الأعادي نهجم ولا اى شئ يحوشنا

مستقبل الامة بين إيديكم فى الوقت ده نعتمد عليكم

ردوا آدي الشعب بيناديكم بيقول لكم احفظوا شرفنا

أحسن جيوش فى الأمم جيوشنا وقت الشدايد تعال شوفنا

ساعة مانلمح جيش الأعادي نهجم ولا اى شئ يحوشنا

آدي جنودنا وآدي بنودنا وفي الدفاع والهجوم تجدنا

مالناش صناعة غير الشجاعة وللجهاد ربنا خلقنا

أحسن جيوش فى الأمم جيوشنا وقت الشدايد تعال شوفنا

ساعة مانلمح جيش الأعادي نهجم ولا اى شئ يحوشنا

اغانى وطنيه مصريه
اغانى باللغه المصريه
اغانى سيد درويش
ضم الكروم

ضم الكروم من أوبريت البروكة

  <div style="padding-right:2px;background:#ffffff;font-size:120%">

كلمات 
انس الهموم أنسك يدوم اللى يلوم يفضل يعاني

المال دا إيه فى الدنيا ليه تسأل عليه دا كله فاني

ضم الكروم له عندي يوم من بدري أقوم أشبع اغاني

انس الهموم أنسك يدوم اللى يلوم يفضل يعاني

لون العنب زي الدهب خلاني أحب الواد فلاني

منه النبيت معصور ياريت كنت اشتريت وقه كماني

انس الهموم أنسك يدوم اللى يلوم يفضل يعاني

هتلي المدام ماتياللا أمال نشرب

من إيدك قوام وبعدين قوم نلعب

املالي كاسي املالي واسقيني

إديها ياسي أنطونيو واديني

إن قلت ياراسي على بيتنا وديني

إفـــــــيفا

اغانى باللغه المصريه
اغانى سيد درويش
الحاوى

الحاوى من رواية راحت عليك

كلماتها 
الجميع: الحاوي أهو تعا نتفرج على العابه
 
ياللي التعابين تلعب عنكب فى جرابه

يا الف اهلا يا الف مرحب

يا ست الاف نور على جنابه

الحاوي: أنا محسوبكو الواد سفروت

الجميع: سفروت

الحاوي: أبلع جاموسه تنزل برغوت

الجميع: برغوت

الحاوي: أمضغ قطط

الجميع: قطط

الحاوي: أزغط بلط

الجميع: بلط

الحاوي: جرابي فيه

الجميع: فيه إيه

الحاوي: حيات أورط

الجميع: أورط

الحاوي: حاوي مناويشي وغيري مافيشي

منتوف ريشي جيوبي مشروطة

الجميع: مشروطة

الحاوي: فهلوي مصري نكتة وعصري

أبكس وأجري وإيدي مربوطة

الجميع: مربوطة

الحاوي: وياي بنتي حلوة وحنتي

وحياتك إنتي بيضه قطقوطة

الجميع: قطقوطة

الحاوي: تاكل تعابين ياعم روبين

وعليها جبين حاجة مخروطة

الجميع: مخروطة

الحاوي: جيت لكو فى الهند بلاد السند

إن جيت للعند أهي مخلوطة

الجميع: مخلوطة

الحاوي: ألعب سيميا أونطة وكيميا

من بوهيميا أنا واد فلوطة

الجميع: فلوطة

الحاوي: أحط ف إيدي جدي صعيدي

أقفل ةافتح يطلع قوطه

الجميع: قوطه

الحاوي: أمسك تعبان يطلع جعران

يقلب فيران لابسين فوطة

الجميع: فوطة

الحاوي: توت هيلا توت هيلا

توت هيلا توت هيلا

الجميع: الحاوي أهو تعا نتفرج على العابه

ياللي التعابين تلعب عنكب فى جرابه

يا الف اهلا يا الف مرحب

يا ست الاف نور على جنابه

اغانى باللغه المصريه
اغانى سيد درويش
ايه العباره

ايه العباره

كلماتها 
إيه العبارة

إيه العبارة
 
لسه فى إيدي حرق السيجارة

علي إيه ياروحي دا
 
علي ايه ياسيدي هتاخد إيه
 
من حرق إيدي

وحياتي عندك ماتهز إيدي
 
بزيادة قلبي فيه ميت شرارة

إيه العبارة إيه العبارة

لسه فى إيدي حرق السيجارة

اغانى باللغه المصريه
اغانى سيد درويش
بصارة براجه

بصارة براجه
  <div style="padding-right:2px;background:#ffffff;font-size:120%">

كلمات 
بصارة براجة بصارة نشوف البخت

يامين ياصبايا ينده لي وأشوف له بخته ع البهلي

عنده قضية شرعي وأهلي او مختلطة كله فى البخت

بصارة براجة بصارة نشوف البخت

لو يصدق فالك ياصبية تبقي أنتي منيرة المهدية

والظاهر إنك مصرية أعداكي كتير ولا لكيش بخت

بصارة براجة بصارة نشوف البخت

كان فين دا كله اللى جرالك الله يجازيهم عزالك

استعبدوا اهلك ورجالك ودي قسمة يابنتي وقلة بخت

بصارة براجة بصارة نشوف البخت

من بعد العز اللى شفتيه يبعدوا عنك اللى تحبيه

واللي يأذيكي الله يأذيه ويدوق المر وميلة البخت

بصارة براجة بصارة نشوف البخت

اغانى باللغه المصريه
اغانى سيد درويش
السياس

السياس
من الحان رواية "إش" 1919

تقديم فرقة نجيب الريحانى

 
  <div style="padding-right:2px;background:#ffffff;font-size:120%">

كلمات 
اوعى يمينك اوعى شمالك اوعى الأزمة توقف حالك

اوعى وشك اوعى ضهرك اوعى فوقك اوعى تحتك

اوعى الكوكايين يلحس مخك اوعى سبق الخيل لايطسك

يمينك شمالك اوعى

ياللي ماشيه خطوه خطوه طالعه فيها عامله حلوه

غطي إيدك غطي رجلك غطي وشك غطي صدرك

إوعي تترقصي ف السكه إوعي تقولي لي الا فرانكه

إوعي تتغمزي بعينيكي والناس ملمومين حواليكي

الراجل لو بصبص ليكي إيه ذنبه دا الحق عليكي

يمينك شمالك اوعى

ورده ورده ورده ورده يافندي حوده حوده

ياللا وسع بلاش زحمة

اسمع اسمع مني كلمة

إن كنت صحيح بدك تخدم مصر ام الدنيا وتتقدم

لا تقول نصراني ولا مسلم ولا يهودي ياشيخ اتعلم

اللى أوطانهم تجمعهم عمر الأديان ماتفرقهم

يمينك شمالك اوعى

اغانى باللغه المصريه
اغانى سيد درويش
كى كى كيكو

كي كي كيكو من رواية الطاحونة الحمراء

  <div style="padding-right:2px;background:#ffffff;font-size:120%">

كلمات 
كي كي كيكي كيكو يا كي كي كيكو

كي كي كيكي كيكو يا كي كي كيكو

ياختي عليها وعلى لطـافتها

رايحة وجاية باتاتي باتاتا

وإزاي ما أدوبش فى خفتــها

ولا أقولشي تعاليلي يابــطة

دا جمال يابيه الله عليــه

مالي سحت ليه ماعرفشي ليـه

هو أنتي داهنينــك قشطـــة

ولا إيه ولا إيه يا كي كيكـو

اغانى باللغه المصريه
اغانى سيد درويش
يابو الكشاكش

يابو الكشاكش من رواية إش

  <div style="padding-right:2px;background:#ffffff;font-size:120%">

كلمات 
الجميع: يا ابو الكشاكش كان جرى لك إيه يا هل ترى
 
دقنك شابت فى المسخرة وأمور الفشخرة

بـــنت: قلبى انحرق يحرق قلبك

أموت فى دي الأيمان حبك

يابابا امتى اكون جنبك

واهشكك و افرفشك وامزك واغمزك

الحق
لا لا لا

الحق
لا لا

وعمل لنفسي الكافية دية غير المسخرة

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

ماري : فداك يابية روحى وعنيا

صحة سعادتك بالدنيا

متع مزاجك بلا هرية

دي عزبتك فى جزمتك

أموت أنا فى عمتك

أيوه

دانا والنبى فى عرضك

دا الحب جوه قلبي

عامله ستين القنطرة

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

كشكش : حاتسخسخيني يامضروبة

ماكنت قلت ياواد نوبة

البنات: معلش من بعد النوبة

كشكش : الحسن دا مافيش كده

شايف داهو ماجولش نو

أيوه
حاقع
أيوه

دانا والنبي ف عرضك

الجميع: يا ابو الكشاكش كان جرى لك إيه يا هل ترى

دقنك شابت فى المسخرة وأمور الفشخرة

اغانى باللغه المصريه
اغانى سيد درويش
بياعة الورد

بياعة الورد من رواية إش

  <div style="padding-right:2px;background:#ffffff;font-size:120%">

كلمات 
يا ورد علا فل و ياسمين الله عليك يا تمر حنة

يا اللى عاوج لى طربوشك فوق الجبين علا سنجه عشره

ما تحط لك حبة ياسمين فى عروة الجاكته رخره

قرب هنا تعالى عندنا

خد ورد يا بيه خد فُل يا بيه

الورد لون صدر المرمر يا اللى تميل قرب عليه

الورد لونه ابيض و أحمر الله عليه خد لك هديه

قرب هنا تعالى عندنا

خد ورد يا بيه خد فُل يا بيه

خد لك هديه لحبيبتك م الورد دا زينة الجناين

تخليها تدوب فى ريحتك و تبقا من ضمن الزباين

قرب هنا تعا عندنا

خد ورد يا بيه خد فُل يا بيه

و حياة أبوك لم تكسفنى خد لك عودين دا انا اسمى نرجس

ولله ان ما كنت تنفعنى لازعق وأقول راجل مفلس

قرب هنا تعا عندنا

خد ورد يا بيه خد فُل يا بيه

الورد الوانه تبهج فوق الغصون وسط الجناين

و الفل دا و البنفسج يفرح كمان قلب الحزاين

قرب هنا تعا عندنا

خد ورد يا بيه خد فُل يا بيه

اغانى باللغه المصريه
اغانى سيد درويش
ياهادى ياهادى

ياهادى ياهادى

كلمات 
ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

دوروا ماتخلوش مزيكه الا اما تجيبوهالنا تدق لنا

عشرة بولكه النبي ياماريكا دا الحظ الليله يحق لنا

دي المسأله هاصت ابسطها ياباسط

ليلة صباحي وواقعة زلابية بالآلاتية واولاد رابية

أهو بت فى بت يزفوهم وانجلي يابوزقزوق يابوهم ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

الشكل بولاقي لكن خايل باشاوات مين دا أنت باشا وحته

وايش حال بقى لما تتمايل ووراك بدل المحسوب ستة

بكرة الموبيليا تيجي من مارسيليا

ليه لاهو نجار مصر ايده قصيرة ولا صنعته ناقصة تمدن

والنبي لو ترسى على حصيرة ولاحوجة لمارسيليا ولوندن ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

ده يبقى نهار عال وكويس لما تتهنى بحبيبتك

ونيجي نقول لك عشرة ياريس ياللي ف وجودك وف غيبتك

اسمك مايروحش من بالنا لو راحت روحنا وأموالنا ياهادي

ياهادي ياهادي يجلي مزاجك يابوزقزوق الليله دي

يابن حارتنا يانوارتنا حتى بناتك جه بخت أجوازهم نادي

اغانى باللغه المصريه
اغانى سيد درويش
الشيطان (اغنيه)

<div style="padding-right:2px;background:#ffffff;font-size:120%">
الشيطان من روايةالباروكه

كلمات 
كان الشيطان بيعزم يوم على إبن الناس

عايز يجيب له نحس البوم من الديل للراس

ضرب نفير فى نار السعير ابو مين يطير

جريوم عليه يشوفو إيه و بين إيديه وقفم كده

كان ننى عينهم يا ساتر بيطق شرار

جه راح باعتهم بأوامر من حاكم النار

نزلم على الارض جماعه ملو الهوا كله فى ساعه

سموم حسدهم لداعه وخدنها من عين الشيطان

جه ربنا أكبر منهم بعت ملايكه تجننهم
 
هبطو من الجنه فى إيدهم حظ و غنى و رحمه و غفران

فقرا هى تغنينى مرضى هيا تشفينا

و إلي مراته بحبوحه بتغجر ولا لحوحه

و عايز يتخلص منها بالراحه نبعده عنها

دى حكايه تاريخيه و روايه أزليه

وخدها من أخويا و ورثها عن أبويا

شوف بختك فى مراتك

زى اختك و حماتك

قلت لهم عملوها سعادتهم لقيوها

مالناش أبدا غير باروكتنا هى حيلتنا

</big>

اغانى باللغه المصريه
اغانى سيد درويش
انا رايت روحى فى بستان

انا رأيت روحى فى بستان من رواية فيروزشاه

كلماتها 
انا رأيت روحى فى بستان

كان وقتـها البدر يلالى

و كنت أشوف بين الأغصان
 
نور القـمر يحكى غزالــى

شميت انا ريحة الريحان

ماعرفتش إيه اللى جرا لى

وبقيت كده زي السكران

لوحدى خايف علا حــالــى

اغانى باللغه المصريه
اغانى سيد درويش
الزفه

الزفة من رواية ام 44

كلمات 
يا عشّاق النّبي صلّو على جماله
 
دي عروسة البيه تعالوا بنا نسندها له

آدي نور جمالها أهوه هل هلاله يـا هـنيّـه
 
للّـي ينـولها يـا هنـيّـه لـــه

زقزوق: يــا قـمـر مــنـــــوّر سبحـــان مــن صــوّر

جولييت وسفيره عزيزة مــــين ده إســم مـزوّر

مين شاف كده بني ادمين راح تطلعي وحشه لمين

الامّ لـــون اليــاسـمـين والأب عريض وسمين

يا سلام يــا حتّة سكّـره يا ترياق اللّي معــكَّره

يا عريسها يا زين ما التقيت

الولدين:عريسك من يـــــومه آهـــو ملو هــــــــدومـه

اتهنّي به وافرحي به وكيدي اللّي يلــــــــوموا

فنجرته دي كلّها إيــه فييس اسم اللّه علـيه

يبدر بالألـف جنيــــه تقوليش ملاليم فى إيديه

إن شا اللّه تملّي سبهللي على حسّك انت يا فلّلي

يا جنان يا ناس على ده تواليت

بـــيس: والله براوة يافاميلية نقاوة

خلفتو وطلعت خلفتكو حمار وحلاوة

الاولانىاد: دا عريسك زقزوق بيه بكرة يحطك فى عينيه

علشان ماتاخدي عينيه صوني عرضه وحافظي عليه

زقـزوق: دا شيء مافيهش التباس صيانة عرضنا ياناس

لمجدنا اكبر اساس

اغانى باللغه المصريه
اغانى سيد درويش
مسافر الجهادية

مسافر الجهادية من استعراض الطاحونة الحمراء

كلمات
يا امّي ليه تبكي علي وأنا مسافر الجهادية

الام: الفرقة صعبة يامراري والغربة حاتشعلل ناري

كتبوك بيادة ولا سواري
 
ولا نفر فى الطوبجية

الجندي: قولي لي كلمة تشجعني وخلي اهلي تودعني

وادعي لي ربي يرجعني ومش ضروري البدليه

يا امّي ليه تبكي علي وأنا مسافر الجهادية

ليه بس حاتطوعي شفقتك وتشتريني وتبيعي صيغتك

اذا انتصرت اتقيمي رايتك وتكوني اول وطنيه

صوت المدافع فى الميدان زي الكمانجه والعيدان

والحرب مخلوق للشجعان والصيغة تلبسها وليه

يا امّي ليه تبكي علي وأنا مسافر الجهادية

نوم السراير للعاشق اما احنا نومنا فى خنادق

نعمل مخدتنا بنادق فرش وغطا وبطانيه

ساعة الخطر ننسى روحنا نطوي العدو تحت جناحنا

نفدي وطننا بأرواحنا ودا اساس الوطنية

اغانى باللغه المصريه
اغانى سيد درويش
مظلومة وياك يابن عمى

مظلومة وياك يابن عمى

كلمات

مظلومة وياك يابن عمى

مظلومة وياك يابن عمي

الذنب دا منك مش مني

أنا لما أكايد ماسألشي
 
أعمل عمايل ولا اقولشي

أنا كنت أحبك مانكرشي

الذنب دا منك مش مني

أنا كنت أحبك وأميل لك

دلوقت قليل لما انظر لك

أنت اللى عودتني هجرك

الذنب دا منك مش مني

شغل مناورات مابحبش

تبعت لي كلام ولا اردش

بتكلم غيري مايهمش
 
الذنب دا منك مش مني

أنا كنت أحبك وأريدك

لكن بقى بدي أكيدك

بنار غرامي الله يزيدك
 
تلوف بغيري وتهجرني

اغانى باللغه المصريه
اغانى سيد درويش
يوساب الابح

الأنبا يوساب الأبح (النخيله ، اسيوط 1753 - دير الأنبا انطونيوس، 24 يناير 1826 ) ، راهب و قديس مصرى. كان فى الاصل اسمه يوسف و اشتهر بكترة عظاته وتقشفه فكان صوته بيتصاب ببحة فى اخرة عظاته فأشتهر باسم الأنبا يوساب الأبح. ، اترهبن فى دير الأنبا انطونيوس الكبير و هو عنده 25 سنه ، اترسم راهب باسم يوسف الانطونى. فى سنة 1791 بقى أسقف على كرسى جرجا و اخميم باسم الأنبا يوساب ، و اترسم قسيس وبعدين قمص.

عاش الانبا يوساب حياة النسك والعباده واهتم بدراسة المخطوطات وكان بيحب القرايه ، و اهتم بالتعليم والعظات وكتابة المقالات التعليميه ، و الف كتب منها " سلاح المؤمن " و " الدرج "
و فى سنة 1790 اخده البابا يؤانس الـ 18 تلميذ خاص ليه و اداله مهمة تعليم المسيحيين فى مصر الدين والرد على المراسلات اللاهوتيه والعقائديه.

اتوفى و هو عنده 91 سنه فى دير القديس الأنبا انطونيوس الكبير فى 2 يناير سنة 1826. و جسمه لسه محطوط فى فاترينه ازاز فى كنيسة الأباء الرسل فى الدير.

من اشهر كتبه 
 كتاب سلاح المؤمن
 كتاب (الدرج)

مسيحيه
قديسين مصريين
قديسين مسيحيين
مواليد 1735
وفيات 1826
الكنيسه المصريه
اشخاص من محافظه اسيوط
ناس من ابوتيج
لاييسيتيه

فى الفرنساوى,  (نطق: ) هو مفهوم مجتمع علمانى, معناه غياب تدخل الدين فى المسائل الحكوميه و بردو غياب تدخل الحكومه من المسائل الدينيه.
وقت القرن ال20, المفهوم إتطوّر عشان يبقى معناه المساويه فى المعامله لكل الاديان, مع ان فيه تفسير أديأ للمصطلح طلع من 2004.
القواميس فى العادى بتترجم  بإنها علمانيه,
بس بردو ساعات بتتقدم فى الانجليزى ”laicity“ او ”laicism“.

المفهوم دقيق و عليه اقبال رسمى, هو المبدأ بتاع فصل الدين و الدوله.
اصل الكلمه,  جاى من اليونانى  (|| ”من الناس“, الشخص العادى مش راجل دين).

نوتات 

مصطلحات سياسيه
روليت روسى

الروليت ( roulette,  Русская рулетка, Russkaya ruletka) دى لعبه روسيه قديمه بين اتنين من اللى بيتسابقو او يلعبو كل واحد منهم بيكون معاه مسدس بكره و بيملاه ست صاصات و بعدين يضرب خمسه قدام التانى بحيث يتبقى فى مسدس كل واحد فيهم رصاصه واحده و بعدين كل واحد فيهم يحرك بكرة المسدس كذا مره و بعدين كل واحد يضرب مره ناحية التانى لحد لما رصاصة واحد فيهم تموت التانى و بيكون المتسابق اللى فضل بعد لما التانى مات هوا اللى كسب اللعبه و بياخد كل ثروة المتسابق اللى خسر. لعبة الروليت كانت من الالعاب الغريبه و اللى كانت موجوده بالزات فى روسيا.

موت
لعب من روسيا
فرغلى عبدالحفيظ

فرغلى عبد الحفيظ فنان تشكيلى مصرى من مواليد ديروط بمحافظة اسيوط سنة 1941 توفى 27  يونيه 2023 من رواد الفنانين التشكيليين بكالوريوس التربيه الفنيه, سنة 1962 دبلوم اكاديمية الفنون الجميله فلورنسا ايطاليا 1968 استاذ بقسم التصميم بكليه التربيه الفنيه, جامعة حلوان.

شارك د. فرغلى فى اكتر من 20 معرض محلى و عالمى ساهم فى تاسيس جماعة الفنانين الخمسه سنة 1963, و جماعة المحور سنة 1981 صمم ديكورات " اوبرا عايده " - براج 1994.

جوايز 
 جايزة اولى بينالى القاهره الدولى التالت "تصوير"1988.
 جايزة لجنة التحكيم بينالى القاهره الدولى الخامس 1995.
 جايزة بينالى الاسكندريه لدول البحر الابيض المتوسط فى الحفر "على الجناح المصرى" 1970.
 جايزة الدوله التشجيعيه فى الفنون من المجلس الاعلى لرعايه الفنون والآداب والعلوم الاجتماعيه سنة 1976.
 وسام العلوم والفنون من الطبقه الاولى.

لينكات برانيه

مصادر 

 

مواليد 1941
وفيات 2023
رسامين مصريين
فنانين تشكيليين
اكاديميين مصريين
اشخاص من محافظه اسيوط
ناس من ديروط
تخونوه

تخونوه
  <div style="padding-right:2px;background:#ffffff;font-size:120%">

كلمات 
تخونوه وعمره ماخانكم ولا اشتكى منكم

تبيعوه وعمره ماباعكم ولا انشغل عنكم

قلبي .. ليه تخونوه

قلبي اللى فاتني وعاش معاكم وقال حبايبي

عايش معاكم على هواكم والاسم قلبي

يخاصمني لما تخاصموني يصالحني لما تصالحوني

قلبي .. ليه تخونوه

قلبي اللى راح منه شبابه بين شوق وحنين

باع فى هواكم أحبابه بعتوا انتو مين

وضحى بالدنيا عشانكم باع جنتي واشتري ناركم

قلبي .. ليه تخونوه

قلبي اللى مهما يشوف منكم عايش بينكم

ويبعدوه الناس عنكم برضه شاريكم

مالوش غير انتو أحبابه انتو هناه وانتو عذابه

قلبي .. ليه تخونوه

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
خساره

خساره
  <div style="padding-right:2px;background:#ffffff;font-size:120%">

كلمات 
خسارة خسارة فراقك يا جارة

عينيه بتبكي عليكي بمرارة

خسارة خسارة فراقك يا جارة

يوماتي ليلاتي بدور عليكي

أتاري حياتي بشوفها بعينيكي

عيوني سهارى دموعي حيارى

عيني بتبكي عليكي بمرارة

خسارة خسارة فراقك يا جارة

القلب اللى بسهمك مجروح فين يهرب من حبك ويروح

على نار الشوق يتألم ولا قادر يوم يتكلم

رضيت بابتسامة ونظرة واشارة

عيني بتبكي عليكي بمرارة

خسارة خسارة فراقك يا جارة

يا سامع ندايا حبايبي فاتوني

لهمي وأسايا وحيرة عيوني

ما بين سهدي تارة وبالدمع تارة

عيني بتبكي عليكي بمرارة

خسارة خسارة فراقك يا جاره

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
قولوله

قولوا له الحقيقة

  <div style="padding-right:2px;background:#ffffff;font-size:120%">

كلمات 
قولوا له قولوا له قولوا له الحقيقة ..

قولوا له بحبه بحبه من اول دقيقة

قولوا له بحبه .. ومتوهني حبه

فى بحوره الغريقة .. ابو عيون جريئة

كان مالي ما كنت فى حالي ..

متهني بقلبي الخالي

فات رمشه الجريء وندهلي ..

وفي أجمل عيون توهني

قولوا له ندهني ليه ..

حيرني وشغلني عليه
 
بالحب اللى زايد .. والشوق اللى آيد ..

من اول دقيقة ابو عيون جريئة

فات جنبي وعيونه حبايبي ..

نسوني اللى عايشين جنبي

بصيت له قوام حبيته ..

من فرحة عيني ناديته
 
قولوا له يقول لعينيه ..

ايه اخرة دا كله ايه

يا يصحي لي قلبه .. يا ينسيني حبه ..
 
لعيونه ا لجريئة ابو عيون جريئة

طال شوقي وطال تعذيبي ..

ولامتى حداري لهيبي لهيبي

أوصف له غرامي دا كله ..

وفي اول مقابلة حأقوله
 
أحلف له بليالي الشوق ..

ونجوم السما اللى فوق

ازاي قلبي حبه .. والبال انشغل به ..

من اول دقيقة ابو عيون جريئة

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
النجوم الزاهره فى ملوك مصر و القاهره

النجوم الزاهرة فى ملوك مصر والقاهرة كتاب ضخم للمؤرخ المصرى ابن تغرى بردى أرخ فيه لتاريخ مصر من بداية التاريخ حتي سنة 1467م. يتكون الكتاب فى طبعة دار الكتب المصريه من 16 مجلد نشروا تباعا فى فتره زادت عن اربعين سنه من 1930 ل 1972. الفضل فى نشر الكتاب يرجع لعبد الخالق ثروت باشا اللى اهتم بنشر الكتاب. اعتمدت دار الكتب المصريه على نسخه مصوره للنسخه الاصليه الموجوده فى استانبول بأرقام 3498 و 3499. القسم الادبى فى دار الكتب المصريه حقق الكتاب بطريقه علميه منهجية. لكن قبل ذلك نشر المستشرقين و حققو اجزاء منه زى جوينبل و ماتس ( 1852 ) ، و المستشرق بوبر بمساعدة مستشرقين كبار ( من 1909 ل 1930 ).
  
صورة مخطوطة كتاب النجوم الزاهره موجوده فى القاهره برقم 1343 تاريخ ، و فيه منه نسخ محفوظه فى مكتبة آيا صوفيا فى استانبول و برلين و سانت بطرسبورج و ابسالا و باريس و مكتبة المتحف البريطانى فى لندن و غيرها. و لما استولى سليم الاول على مصر و شاف الكتاب امر بنقله لتركيا عشان يترجم للتركى فنقله قاضى العسكر التركى شمس الدين احمد باشا على تركيا و ترجم جزء منه المولى آشجي زاده و اتعرض على سليم الاول فعجبه و امر بتكميل الترجمه.

كتاب " النجوم الزاهرة فى ملوك مصر والقاهرة " لإنه من أهم المصادر التاريخيه اهتم بيه الغربيين جداً، فترجم المستشرق الهولاندي جونبل مجلدين ضخمين منه و نشرهم فى مدينة لايدين (1851- 1855). و ترجم المستشرق الأمريكانى وليم بوبر عشر اجزاء منه نشرتهم جامعة كاليفورنيا (1909 - 1929).

ابن تغرى قال فى بداية الكتاب انه كتبه لنفسه من غير طلب من سلطان او امير لكن فى اخره قال انه كتبه عشان صاحبه الامير محمد ابن السلطان جقمق اللى كان ابن تغرى متوقع انه حا يوصل للعرش و كان عايز يختم الكتاب بيه لكن الامير محمد اتوفى.

احمد بن حسين التركمانى الحنفى المعروف بـ" المرجى " كان صاحب ابن تغرى و تلميذه و هو اللى نسخ الكتاب بخطه و بيقول فى اخر نسخة كتاب " المنهل الصافى " ، اللى هو كمان من تأليف ابن تغرى ، إنه بعد مااستوعب الكتاب لقاه حاجه ما شافش زيها فى عصره.

منهج الكتاب 

ابن بردى كتب النجوم الزاهره بمنهج مخالف لمنهج استاذه المقريزى  انه خلى كل فتره من فترات السلاطين فصل فى حد ذاته و بعدين كتب السنين و احداثها ورا بعض جوا الفصل لغاية ما يوصل لوفاة السلطان و يبدأ يحكى عنه على شكل ترجمه منفصله ساعات فيها احداث و بعدها رتب سنين عهد السلطان ترتيب عددى و دون وفيات كل عهد فى فصل واحد.

اتوسع ابن تغرى جداً فى تاريخ الدوله الفاطميه و بعد ما حكى اخبار الدوله المملوكيه وصل لعصره و ابتدا الكتاب ياخد شكل سجل يومى حولى من عهد الناصر فرج تقريباً لغاية عهد الأشرف قايتباى.

كتاب النجوم الزاهره مش بس تأريخ لمصر لكن كمان للنيل  ان ابن تغرى اهتم فيه بأحوال النيل و تقلباته و وفاءه و شحه من سنه لسنه صحيح ابن أيبك الدوادارى سبقه فى الموضوع ده لكن سجل ابن تغرى اكمل. العلامه المصرى امين باشا سامى اعتمد على الكتاب فى كتابه " تقويم النيل ". الكتاب كمان اتكلم عن النشاط العمرانى فى مصر و ذكر ابن تغرى فيه المبانى و الميادين و مقياس النيل و غيرها و دى ميزه لابن تغرى اللى كان مهتم بتسجيل التاريخ الحضارى لمصر مع تاريخها السياسى.

ابن تغري بردي الف ملخص لكتاب " النجوم الزاهرة فى ملوك مصر والقاهرة " سماه " الانوار الظاهرة الكواكب الباهرة من النجوم الزاهرة ". كتب ابن تغرى انه عمل ملخص للكتاب لإنه خاف حد غيره يعمله ملخص فيلخبط تنظيمه و فصوله.

شوف كمان 
 ابن تغرى
 مؤرخين مصر فى العصور الوسطى

كتب
حلفنى

حلفنى
  <div style="padding-right:2px;background:#ffffff;font-size:120%">

كلمات 
حلفنى بأى يمين

اهواك مهما تكون مين

انا من غيرك مسكين

هيمان حيران .. مشغول البال وحزين

حلفنى ..

يا حبيبى آدى حالى شرحته

يا طبيبى آدى كل جروحي

هنيت لى قلبى وفرّحته

وبرّدك ردّيت لى روحي

وبكلمة منك بقيت نصيبي

وعرفت انك حبى وحبيبي

وانا من غيرك مسكين

هيمان حيران .. مشغول البال وحزين

حلفنى ..

ودّعتك وأنا أهون ليّ

تفارقنى روحى ولا أسيبك

بان حبّك وسألت عليّ

أتارينى يا حبيبى حبيبك

وبكلمة منك بقيت نصيبي

وعرفت انك حبى وحبيبي

انا من غيرك مسكين

هيمان حيران .. مشغول البال وحزين

حلفنى ..

يا شاغلنى ليل ويّا نهار

وحياتك يا أعزّ حبيب

أتهنى ويّاك فى النار

ولوحدى فى الجنة غريب

وبكلمة منك بقيت نصيبي

وعرفت انك حبى وحبيبي

انا من غيرك مسكين

هيمان حيران .. مشغول البال وحزين

حلفني

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
صدفه (اغنيه)

صدفه
  <div style="padding-right:2px;background:#ffffff;font-size:120%">

كلمات 
كان يوم حبك أجمل صدفة .. لما قابلتك مرة صدفة

ياللي جمالك أجمل صدفة .. كان يوم حبك صدفة

صدفة قابلتك ولا على بالي .. شفت ساعتها جمال الدنيا

صدفة لقيتني اتغير حالي .. واتبدلت لوحدي فى ثانية

خدني جمال الروح والخفة ..

أوعى تفكر يوم تخاصمني .. او تهجرني ولو بالصدفة

وان صادفك يوم ابقى صالحني .. ماتفتنيش استنى الصدفة

وارحمني من الشوق واللهفة ..

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
بيني وبينك إيه

بينى وبينك ايه

  <div style="padding-right:2px;background:#ffffff;font-size:120%">

كلمات 
بينى وبينك ايه يا ريت تقول لى عليه

شغلت بالى ليه بينى وبينك ايه

ليه ليه شغلت بالى ليه

آه من عيونك آه من قوامك

ومن سكوتك ومن كلامك

شغلونى وفاتونى بين وهمى وظنوني

بينى وبينك ايه شغلت بالى ليه

ليه ليه شغلت بالى ليه

دارى جمالك وعطف قلبك

وابعد خيالك عنى لاحبك

شغلت بالى ليه بينى وبينك ايه

بينى وبينك ايه

شغلت بالى ليه

تشغلنى وتنسانى وتطول حرماني

اغانى باللغه المصريه
اغانى عبد الحليم حافظ
شغلونى

من فيلم ايام وليالي و هو فيلم مصري انتاج سنة 1955، من اخراج هنرى بركات و بطولة عبد الحليم حافظ وايمان و احمد رمزى.
  <div style="padding-right:2px;background:#ffffff;font-size:120%">

كلمات 
شغلونى .. وشغلوا النوم عن عيني ليالي

ساعة أبكي .. وساعة يبكي علي حالي
 
ليالي ليالي .. عهد وغالي مهما جرى لي

كان الجمال عندي .. زهرة وبتعدي مابين خيال العين

أعشق جمالها يوم .. ويفوت عليها النوم أنساها بعد يومين
 
ايه اللى خلى الفكر يروح .. ويقابله من غير ما يقولي

مين اللى قال لعيون الروح .. تعشق هواه وتشوفه قبلي

ياللي هواك جاني .. وماكان على بالي مكتوب لي ايه وياك

خايف يهون حبي .. ويهون عليك قلبي والقى الدموع تهواك

عاهدني تشغل قلبي عليك .. وتنشغل اكثر مني

أوعدني لما اشتاق لعينيك .. ما تجيش فى يوم وتغيب عني

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
ايه ذنبى ايه

ايه ذنبى ايه
 
  <div style="padding-right:2px;background:#ffffff;font-size:120%">

كلمات 
ايه ذنبي ايه .. ما تقولي عليه
 
تخاصمني ليه .. لما انت حبيبي

الروح وياك .. والقلب معاك

ولأمتى جفاك .. لما انت حبيبي

من غير ما تقولي تهجرني .. وتفوتني لحيرتي وشجوني

عاتبني ممكن تعذرني .. ممكن عُزالي ظلموني

وانت وأنا ملناش غنى عن بعضنا

ايه ذنبي ايه ما تقولي عليه .. تخاصمني ليه لما أنت حبيبي

فكرني هجرتك امتى .. وعملت اللى انت عملته
 
طول عمري بحبك انت .. وغرامك عمري ما خنته

وحياتك عندي .. هفضل على عهدي .. باقي على ودي

ليه بس نضيع ايامنا .. فى خصامك وحنيني اليك

ليالينا اشتاقت لكلامنا .. وعينيا وحشتها عينيك

وحياتك عندي .. هفضل على عهدي .. باقي على ودي

وانت وأنا ملناش غنى عن بعضنا

ايه ذنبي ايه ما تقولي عليه .. تخاصمني ليه لما أنت حبيبي

الروح وياك .. والقلب معاك .. ولأمتى جفاك لما انت حبيبي

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
وحياة قلبى وافراحه

و حياة قلبى و افراحه

اغنية عبد الحليم حافظ و حياة قلبى و افراحه ف فيلم الخطايا لما ينجحو ف انتخابات اتحاد الطلبه. الاغنيه بتعبر عن فرحة اى حد لما ينجح ف عمل اى حاجه كويسه.

<div style="padding-right:2px;background:#ffffff;font-size:120%">

غنا
عبد الحليم حافظ

كلمات

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

دا حلم جميل فى خيالنا

و لا غابش فى يوم عن بالنا

و بنا لنا قصور

و فرشها زهور

لحياتنا و مستقبلنا

.....

و لقيتنى فى عز هنايا .. و الدنيا فرح ويايا

و لقيتنى فى عز هنايا .. و الدنيا فرح ويايا

بتهنى حبايبى معايا .. و تقول للكل ارتاحووووو

دا مفيش فرحان فى الدنيا زى الفرحان بنجاحه

.....

و حياة قلبى و افراحه .. و هناه فى مساه و صباحه

و حياة قلبى و افراحه .. و هناه فى مساه و صباحه

ما لقيت فرحان فى الدنيا زى الفرحان بنجاحه

.....

الناجح يرفع ايده هيه

و يغنى فى عيدنا و عيده هيه

الناجح يرفع ايده هيه

و يغنى فى عيدنا و عيده هيه

و يقول و نقول دايمن

ناجحين علاطول دايمن

و نجاحنا يطول دايمن

دايمن علاطول دايمن

داااايمن علاطول دايمن علاطوووووووول

دايمن .. دايمن .. دايمن دايمن دايمن

هييييييييييييييييييييييييه

لينكات
يوتيوب
https://m.youtube.com/watch?v=DIcr662Zxno

مصادر
يوتيوب
https://m.youtube.com/watch?v=DIcr662Zxno

شوف
 ليستة اغانى عبد الحليم حافظ

تصنيف

اغانى عبد الحليم حافظ
اغانى باللغه المصريه
اغانى مصريه
اغانى
فتحى قوره

فتحى قوره (فتحي محمد قورة) شاعر غنائي مصري (19 اكتوبر 1919-18 أغسطس 1977).

كان بيكتب أغاني مرحه، فكون مع منير مراد ثنائي ناجح وقدموا مجموعه من أجمل الأغانى الخفيفه

حياته 
اتولد فتحي محمد قورة فى 19 اكتوبر 1919 بقرية العلاقمة فى مركز ههيا بمحافظة الشرقية، ولتوفي فى 18 أغسطس 1977 وهو شاعر غنائي مصري اشتهر بتأليف الأغاني اللى بالطابع المرح وهو الطابع أو لون الغناء اللى كان يهواه الملحن منير مراد، فكونا ثنائي التقيا مع كثير من المطربين. أصيب فتحي قورة فى بصره فى بداية الستينيات، فطالبت أم كلثوم ومحمد عبد الوهاب بأن يتم علاجه على نفقة الدولة، لكن بعد فوات الأوان، فظل كفيفا وفاقد للبصر لسنين  طويلة.

اهم اعماله 
 محمد فوزى: مال القمر ماله، وتعب الهوى قلبى، وماما زمـانها جايـه.
 فريد الأطرش: قلبى ومفتاحه، واتقل اتقل، ودقو المزاهر، ويا سلام على حبى وحبك، وعلشان ماليش غيرك.
 شاديه: حبينا بعضنا، وتعالى اقولك (مع عبد الحليم حافظ)، وان راح منك يا عين.
 عبد الحليم حافظ: بكره وبعده، وليه تحسب الايام، ويا سيدي امرك، وبكره وبعده، وأغنيه النجاح المشهوره وحياة قلبى وافراحه.
 اسماعيل ياسين: اغاني فيلم صاحبه العصمة، ومنها "الفقر جميل".
 محمد عبدالمطلب: مابيسألش عليا أبدا، و ودع هواك.
 ليلى مراد: يا طبيب القلب.
 كارم محمود: امانه عليك يا ليل طول.

مواليد 1919
وفيات 1977
شعرا مصريين
ادبا مصريين
كتاب مصريين
شراقوه
ناس من ههيا
حبينا بعضنا

حبينا بعضنا
  <div style="padding-right:2px;background:#ffffff;font-size:120%">

كلمات 

حبينا بعضنا .. و بحنا بسرنا

عقبالكو زينا .. ونبقا كلنا .. ف الهوا سوا

بصيت له و قولتله .. من غير م اكلمه

و شكيت له و بحتله .. و قلوبنا سلمو

و درينا حبنا .. لحد ما فاض بنا

اتارينا كلنا .. ف الهوا سوا

ايامى اتغيرت .. غيرها بنظرته

و حياتى نورت .. نورها بطلعته

و الجو راء لنا .. من حسن حظنا

و بقينا كلنا .. ف الهوا سوا

القلب لو فضى .. إيه تبئقا فايدته

ايامه  تنقضى .. ماتحس بدقًته

ياما حبو قبلنا .. و حبو بعدنا

و طلعنا كلنا .. ف الهوا سوا

يا دنيا والنبى .. سحراني ضحكتك

بس اوعى تغضبى .. و تدارى بهجتك

وخللى اللى هنا .. يحبو زينا

و نبقا كلنا .. ف الهوا سوا

شوف 
ليستة اغانى شاديه

اغانى شاديه
اغانى باللغه المصريه
يا سلام على حبى وحبك

يا سلام على حبى وحبك
  <div style="padding-right:2px;background:#ffffff;font-size:120%">

كلمات 
شاديه: ياسلام على حبي و حبك وعد ومكتوب لي أحبك

ولا نامش الليل من حبك يا سلام على حبي وحبك

فريد: يا سلام على حبي وحبك ده ماكان على بالي أحبك

ولا نامش الليل من حبك ياسلام على حبي وحبك يا سلام على حبى و حبك

شاديه: يا حبيبي هواك جنني والشوق ملاني جراح

وحياتك تبعد عني و تسيبني عشان ارتاح

فريد: وأنا يعني ماسك فيكي ؟ ماهو قلبي المشغول بيكي

شاديه: حبك سهرني

فريد: أنا زيك برضه

شاديه: ربي يصبرني

فريد: ايوه أنا فى عرضه

شاديه: اعذرني لاني بحبك مابنامش الليل من حبك

ياسلام على حبي وحبك وعد ومكتوب لي احبك يا سلام على حبى و حبك

فريد: مش ممكن اعيش من بعدك ده خيالك جنبي ليلاتي

و بقول لو ربنا ياخدك كنت اعمل ايه يا حياتي

شاديه: انشالله انت يا حبيبي يا هنايا و كل نصيبي

هاولّع فى روحي يا قلبي و عينيا

فريد: لا اوعى يا روحي ده واجب عليا

شاديه: من ساعة قلبي ما حبك ما بنامش الليل من حبك يا سلام على حبي وحبك

حبيتني صحيح ؟

فريد: اومال

شاديه: أتاريني بقيت فرحانه

فريد: عقبال كل العزال يتهنو زي هنانا

شاديه: شوف وشّـي اصفـرّ ازاي من حبك

فريد: شوفي جفني احمـرّ ازاي من حبك

شاديه: هتعيش ياروحي معايا د انتا حياتي ف دنيتي

كفايه حب كفايه أحسن يضر صحتي

شاديه و فريد :يا سلام على حبي و حبك مابنامش الليل من حبك يا سلام على حبى و حبك وعد و مكتوب لى احبك يا سلام على حبى و حبك

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
بكره وبعده

بكرا و بعده
 
  <div style="padding-right:2px;background:#ffffff;font-size:120%">

كلمات 

بكرا و بعده بكرا وبعده بكرا و بعده بكرا و بعده

اللى وعدنى هيوفى بوعده

اللى وعدنى هيوفى بوعده

كلها بكرا كلها بكرا كلها بكرا كلها بكرا

كلها بكرا بس و بعده

اجمل يوم ها يمر عليا بعد يومين هتشوفه عينيا

و الدنيا ازاى هتساعنى فرحتى اكبر منها شويه

و ع البعد العين شايفاها جايه و جايبه السعد معاها

هما يومين اتنين و القاها كلها بكرا بس و بعده

بعد يومين هيجينى جوابه يسعد بيه قلبى و احبابه

اللى فات من عمرى نسيته الا اليوم دا عملت حسابه

و لقيت قلبى اللى بيتمنا تايه بين النار و الجنه

قلت استنا راح تتهنا كلها بكرا بس و بعده

ياللى معادك شاغل بالى من دلوقتى وعاش بخيالى

اليومين هيفوتو ايام و الليالى هيمرو ليالى

المواعيد لو هانو عليا انت معادك جوا عينينا

ولافيش غيره عمل كدا فيا

كلها بكرا بس و بعده

بكرا و بعده بكرا و بعده بكرا و بعده بكرا و بعده

اللى وعدنى هيوفى بوعده

اللى وعدنى هيوفى بوعده

كلها بكرا كلها بكرا

كلها بكرا بس و بعده

شوف كمان 

 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
يا سيدى امرك

يا سيدى امرك غناها عبد الحليم حافظ  ف فيلم ليالى الحب 1955

كلماتها 

يا سيدى امرك.. امرك يا سيدى

و لجل خاطرك.. خاطرك يا سيدى

مقدرش أخالفك لإنى عارفك

تقدر تحط الحديد ف ايدى

اسمع.. اسمع يا سيدى

....

بالذى أسكر من عذب اللما 

كان ف حاله جت له بلوا م السما

الذى أجرا دموعى عندما

كان هيبعتنى لأقرب محكمه

.....

مبسوط يا سيدى .. يا سيدى.. مبسوط يا سيدى

....

مقدرش أخالفك لأنى عارفك  

تقدر تحط الحديد ف ايدى

اسمع..اسمع يا سيدى

.....

و حقك أنت المنا و الطلب

و الله يجازى اللى كان السبب

و لى فيك يا والدى قصتون

تغير مجرا حياة الطرب

.....

مبسوط يا سيدى .. يا سيدى.. مبسوط يا سيدى

.....

مقدرش أخالفك لإنى عارفك 

تقدر تحط الحديد ف ايدى

اسمع..اسمع يا سيدى

.....

حبك يا سيدى غطا ع الكل

ع الكل يا روحى 

يجعل نهارك زى الفل

و الورد يا روحى

حبك يا سيدى علا راسى من فوق و حياة روحى

خايف أقول علا اد الشوق لتطلع روحى

.....

مبسوط يا سيدى.. يا سيدى.. مبسوط يا سيدى

.....

مقدرش أخالفك لإنى عارفك 

تقدر تحط الحديد ف ايدى

اسمع..اسمع يا سيدى

.....

انا قلبى عليك عليك قلبى

انا قلبى عليك عليك قلبى

كان فين دا يا ناس و متخبى

انا قلبى عليك عليك قلبى

و باغنى قديم و انا ايه ذنبى

انا قلبى عليك عليك قلبى

أعمل لك ايه يانا يا غلبى

انا قلبى عليك عليك قلبى

.....

مبسوط يا سيدى.. يا سيدى..مبسوط يا سيدى

لينكات برانيه
 يوتيوب
https://m.youtube.com/watch?v=635v7X1Ubh4

مصادر

عبد الحليم حافظ
اغانى عبد الحليم حافظ
اغانى مصريه
اغانى

شوف كمان
ليستة اغانى عبد الحليم حافظ
نعم ياحبيبى نعم

نعم ياحبيبي نعم

كلمات الاغنيه
نعم يا حبيبي نعم أنا بين شفايفك نغم

ايامي قبلك ندم وأيامي بعدك عدم

نعم يا حبيبي

نعم يا حبيبي بحبك وأعيش ملك امرك وإيدك

ناديني تلاقيني جنبك وتطلب حياتي أزيدك

ولو مرة ناداني قلبك سنين عمري تبقى عبيدك

دنا يا ما ببكيلك وفاكرني بغنيك

نعم يا حبيبي

أقول نعم فى منامي ويا ما ناداني خيالك

وحملته شوقي وسلامي وحلفته أخطر ببالك

رميت قلبي فى نار غرامك وكان قلبي ماله ومالك

دنا يا ما ببكيلك وفاكرني بغنيك

نعم يا حبيبي

اغانى باللغه المصريه
على قد الشوق

على قد الشوق

  <div style="padding-right:2px;background:#ffffff;font-size:120%">

كلمات 
على قد الشوق اللى فى عيوني يا جميل سلم

انا ياما عيوني عليك سألوني و ياما بتألم

وبخاف لتصدق يوملالناس واحتار

بأوصف للناس الجنه وانا فى النار

غالي عليا و ضي عينيا ارحم عذابي معاك

-*-

الليل سهرته والنوم يا ريته كحل عينيَّا

واللي داريته أوام لاقيته باين عليَّا

شبابي الغالي ضيعته.. أناجي فى الهوا اسمك

وأملي لما صورته.. فى أجمل صوره كان رسمك

غالي عليا و ضي عينيا ارحم عذابي معاك

-*-

صابر وعمري ايامه تجري و ناسي روحي

اللوم رضيته واللي جنيته سهدي و جروحي

شبابي الغالي ضيعته.. أناجي فى الهوا اسمك

وأملي لما صورته.. فى أجمل صوره كان رسمك

غالي عليا و ضي عينيا.. ارحم عذابي معاك

-*-

دمعي شهودي جرح خدودي فى ليل سهادي

أكتم وأخبي واخلص فى حبي صاين ودادي

شبابي الغالي ضيعته.. أناجي فى الهوا اسمك

وأملي لما صورته.. فى أجمل صوره كان رسمك

غالي عليا و ضي عينيا ارحم عذابي معاك

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
بيع قلبك

بيع قلبك
  <div style="padding-right:2px;background:#ffffff;font-size:120%">

كلمات 
بيع قلبك بيع ودك .. شوف الشاري مين

شوف عهدي مين بعدي .. ها يصون هو لك مين

العهد اللى رعاك .. والقلب اللى فداك

ايامه عمرها بسنين .. شوف الشاري مين

قبل ما تنسى العهد الغالي .. فكر ليله و هات لياليه

شوف مين غيرنا قضا ليالي .. عايشه بعمر شبابي فيه
 
ها تلاقي خطوة قلبي و قلبك مستنيه هناك

شايله لي كلمه فضلت منك لما كنت معاك

و اعمل ايه .. قوللي ياللي فاكرني بهجرك أعمل ايه

بيع قلبك ..

بتقول ناري تعبت قلبك .. مش دي النار اللى كان حبك طاير فى جنتها و سارح

ليه دلوقتي بتبعد عنها ليه

ليه دلوقتي بتهرب منها ليه ؟ ما هو النهارده زي امبارح

أهجر على كيفك وانساني .. مسير الأيام تجيبك تاني

وأعمل ايه .. قوللي يا اللى فاكرني بهجرك أعمل ايه

بيع قلبك ...

أنا يسعدني تبعد عني .. وتجرب غيري فى هواك

شوف مين حبه أكتر مني .. لو شاف اللى أنا شفته معاك

ابني آماله و هدها .. و احسب دموعه و عدها

وتعال قوللي بعدها .. هو حبيبك و الا أنا

وأعمل ايه .. قوللي ياللي فاكرني بهجرك أعمل ايه

بيع قلبك .. بيع ودك..

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
كتاب راس المال

كتاب راس المال (Das Kapital) بيعتبر من اهم الكتب اللى كاتبها كارل ماركس و ساعده فيها زميله فريدريك انجلز ومن كتب الاقتصاد السياسى,و بيعتبر من اهم كتب المرجعيه الماركسيه.الكتاب بيتقسم اجزاء , اتنشر الجزء الاول فى سنة 1867 , بس مات ماركس قبل ما يكمل كتابه اجزاء الكتاب التانيه فكمل علهيا زميله فريدريك انجلز و كمل كتابة الجزء التانى و التالت و اتنشروا فى سنة 1885و 1894.الكتاب بيهاجم النظام الراسمالى و بينتقدها و بيقول ان النظام دا هدام و حيخرب و يدمر نفسه بنفسه. فى ناس كتير اقنعوا بافكار ماركس جامد خصوصا بعد الأزمة المالية العالمية من 2008-2009
اللى ابتدت فى سنة 2008 و مستمرة لحد دلوقتى و وضحت مشاكل و اعتبرها ناس بداية نهاية الراسماليه, اللى اتنبىء بيها ماركس. اول نسخة , مش مكتوبه بالمانى, ظهرت فى روسيا فى سنة 1872

كتب
ماركسيه
الرحمانيه

الرحمانيه، مدينه تبع محافظة البحيره، وبتبعد عن شاطئ نهر النيل - فرع رشيد حوالي 300 متر من الجهه الغربيه، وهي مقابله لمدينة دسوق (محافظة كفر الشيخ).

الموقع الجغرافي 

مركز الرحمانيه بيقع فى شمال شرق البحيره، مدينة الرحمانيه عاصمة مركز الرحمانيه، وبيحدها:

 من الشمال: مركز المحموديه.
 من الجنوب: مركز شبراخيت.
 من الشرق: نهر النيل - فرع رشيد، مركز دسوق (محافظة كفر الشيخ).
 من الغرب: مركز دمنهور.

المناخ 

من ناحية مناخ المدينه، بتتصنف تبع اقليم مناخ البحر المتوسط، والاقليم بيتميز بانه حر فى فصل الصيف، دافي وممطر فى فصل الشتا.

تاريخ الرحمانيه 

كانت فيها معركة بين قوات الحمله الفرنسيه بقيادة نابليون بونابرت وقوات المماليك (التابعه للدوله العثمانيه).

السياحة والمزارات 

من اهم المعالم فى الرحمانيه قبر العالم العربى علي ابن النفيس مكتشف الدوره الدمويه الصغرى، وفيها كمان قبر الصحابي محمد بن عدي بن حاتم الطائي رضي الله عنه وسيفه وعباءته

سبب التسميه

مشاهير

شوف كمان 
 شخصيات مصريه مشهوره

= مصادر

لينكات برانيه 
 
صوره فضائيه للرحمانيه من Wikimapia

مدن مصريه
البحيره
جزيرة الرحمانيه

جزيرة الرحمانيه، جزيره فى نهر النيل - فرع رشيد فى مصر، تبع مركز الرحمانيه فى محافظة البحيره، فهي فى مقابل مدينة دسوق علطول من ناحيه الشرق، ومن الغرب قدام مركز الرحمانيه.

مراجع 
الموقع الرسمي لمحافظة البحيره 

مركز الرحمانيه 

صورة فضائية لجزيرة الرحمانيه من Wikimapia

مراجع 

جزر
جزر مصريه
البحيره
سيزيف

سيزيف او سيسيفوس (يونانى: Σίσυφος ||; انجليزى: Sisyphus) شخصيه اسطوريه و ملك . بيعتبر امكر الشخصيات فى الميثولوچى اليونانى زى ما قال عليه هوميروس ، معروف انه اللى اتحكم عليه انه يشيل صخره كبيره من تحت جبل و يطلع بيها لفوق و اول ما يوصل تقع منه و تقع فى وادى تحت و ينزل يجيبها و يطلع تانى و يفضل ع الحال دا علا طول و مش بيموت كعقاب ليه.

الأسطوره 
سيزيف كان ابن الملك ايولوس , ملك تيساليا و ايناريت، و مؤسس مملكة ايفيرا.فى الاول اشتغل فى التجاره و فى البحر, بس كان غشاش و طماع و جشع و خالف قوانين الضيافه اللى كانت لازم تحترم و قتل المسافرين و الضيوف و أغرى بنت اخوه و بعدين سرق عرش أخوه فى الحكم و عمل حاجات غلط كتير , و من أكبر الغلطات اللى عملها انه قال الاسرار اللى زيوس كان مئتمنه عليها. كعقاب ليه علا قول اسرار و خيانه امانة زيوس و علا كل جرايمه, امر زيوس اخوه هيديس , ملك العالم السفلى , انه يحبس سيزيف عنده فى العالم السفلى ,فى الجحيم, وحصل دا فعلا , بس سيزيف بمكره و خبثه ضحك علا تانتوس , المسئول عن الموت , لما طلب منه انه يجرب السلاسل و الكلبشات بتاعته عشان يتأكد انها سليمه وللا لاء و لما تانتوس عمل كدا قفل عليه سيزيف و هرب من العالم السفلى و اعلن انه هينتقم من هيديس و زيوس و عمل تمرد و ثوره فى العالم السفلى و بقا مفيش حد بيموت و خرج الموضوع عن ايد الالهه لحد ما تدخل اريس, اله الحرب, عشان انقلاب سيزيف دا خللا خصومه ميموتوش لما يقتلهم و حرر تانتوس و قبضو علا سيزيف و سجنوه تانى فى العالم السفلى. بس قبل ما سيزيف يموت و يروح العالم السفلى طلب من مراته انه لما يموت ترمى جثته فى الشارع و متدفنهوش, و لما مات و نزل العالم السفلى , اشتكا لپرسفون ملكة العالم السفلى ان مراته بتهمل اقل واجباتها ناحيته اللى انها تدفن جثته و فضل وراها لحد ما اقنعها و ساعدته انه يطلع بره العالم السفلى , بحجة انه هيروح يقنع مراته انها تقوم بدورها و تدفنه زى ما القوانين بتقول, و لما طلع هرب علا مملكته و رفض انه يرجع تانى و هدد سلطة الالهه من تانى, و فضل كدا لحد ما الاله هيرميس رجعه بالعافيه.

المهمه السيزيفيه 

كعقاب لسيزيف من الالهه قررو ان سيزيف لازم غصب عنه يشيل صخره كبيره من وادى و يطلع بيها جبل عالى و اول ما يقرب يوصل فوق , الصخره دايمن تفلت منه و تقع و ينزل يجيبها تانى , و يفضل كدا علا الطول. العقوبه نفسها مجنونه و تجنن الواحد , و دا كان مقصود عشان ان سيزيف افتكر ان ذكائه و مكره , مهما كان رهيب , بس هو كانسان مش هيقدر يغلب ذكاء و مكر زيوس و بقية الالهة. فى الاخر زيوس بين ذكائه لما اختار العقوبه دى بالذات و ربط سيزيف بعقوبه و حيره ابديه و فى نفس الوقت تدمر عقله. بقت الاعمال و الحاجات اللى ملهاش لازمه او فايده او اللى مش بتخلص بقت بتتوصف بالسيزيفيه, نسبه لسيزيف و عقوبته. قصة و اسطورة سيزيف الهمت كتاب و رسامين من زمان اوى و لحد دلوقتى و فيه اكتر من فيلم يعتبر مقتبس افكار من اسطورة سيزيف زى فيلم 1000 مبروك و فيلم Groundhog Day.

ميثولوجيا يونانيه
باندورا

پاندورا هى اول ست فى التاريخ حسب الميثولوچى اليونانى . خلقت بعد ما زيوس امر ابنه هيفيستوس بخلق مخلوق كعقاب للبشريه بعد ما بروميثيوس ساعدهم للمعرفه و سرق ليهم سر النار من زيوس. وخلى ابنه المسئول على خلق البشر , حسب ميثولوچى اليونانى فى الوقت دا كان بروميثيوس هو المسئول على خلق البشر و كانوا كلهم ذكور بس و مخلوقين من طين بس, هيفيستوس خلق الست من مايه و الطين و سماها پاندورا و بعتها للبشر. كانت عندها مزايا كتيره زى الجمال و القدره الكبيره على الاقناع وعزف المزيكا و عندها عيب كبير اللى هو الفضول اللى بسببه البشريه بتعانى لحد دلوقتى , حسب الميثولوجى اليونانى,.

صندوق پاندورا 
حسب ميثولوچى اليونانى پاندورا كانت هيا اللى فتحت الصندوق , اللى كانت كل شرور و صفات الدنيا موجودا جواه, و خلفت الاوامر و فتحت الصندوق بدافع الفضول. بفتح الصندوق دا خرجت للدنيا الشياطين و الاوبئه و الحروب و الصفات كلها و مليت الدنيا كلها بعد ما كانت هاديه و مفيهاش مشاكل او شر , قفلت الصندوق بعد كدا بسرعه بس قبل ما اخر حاجه تطلع منه اللى هى الامل.

ميثولوجيا يونانيه
صندوق باندورا

صندوق پاندورا فى الميثولوچى اليونانى هو الصندوق اللى الالهة اديتوا لپاندورا بعد خلقها و قالوا لها متفتحش الصندوق و بعتوها للانسان , اللى كان ذكر بس, بس پاندورا بفضولها خالفت الاوامر دى و فتحت الصندوق فخرجت منه الشيطاين و الشر و الاوبئه و الصفات الوحشه و العيوب , فقفلت پاندورا الصندوق بسرعه قبل ما تخرج منه الحاجه الوحيده الكويسه منه اللى هى الامل. فى الاساس كان اسمه برطمان پاندورا Pandora's jar , بس مع الترجمه مع الوقت وصل لينا على انه صندوق پاندورا

ميثولوجيا يونانيه